b"\n_START_ARTICLE_\nLagavulin\n_START_SECTION_\nDestilarna\n_START_PARAGRAPH_\nPrvi zapisi o nelegalnem pridobivanju viskija v prostorih, ki so leta 1816 postali uradna destilarna Lagavulin, segajo v leto 1742. Destilarna je bila sprva v rokah dru\xc5\xbeine Mackie, ki se je v preteklosti pogosto zapletala v pravne spore z destilarno Laphroaig z istega otoka. Lastnili Lagavulina naj bi namre\xc4\x8d posku\xc5\xa1ali ve\xc4\x8dkrat ukrasti recept za viski Laphroaig in ga tudi posku\xc5\xa1ali kopirati. Danes je destilarna Lagavulin proizvodna enota destilarne White Horse Distillers, katere lastnik je podjetje United Distillers & Vinters, to podjetje pa je del koncerna Diageo.\n_START_SECTION_\nOkus\n_START_PARAGRAPH_\nLagavulin je viski izrazitega okusa po \xc5\xa1oti z rahlim vonjem po jodu, kar ga dela nepriljubljenega pri nepoznavalcih. Tudi sicer velja za Lagavulin, da ga pivci bodisi obo\xc5\xbeujejo, bodisi sovra\xc5\xbeijo._NEWLINE_Lagavulin polnijo ob starosti 12 in 16 let, za posebne prilo\xc5\xbenosti pa napolnijo steklenice s posebnim viskijem, ki je zorel v sodih Pedra-Ximeneza in se imenuje Distiller's edition."